# Asghar Farhadi

Asghar Farhadi (persa: اصغر فرهادی, [æsɣæɾ fæɾhɒːdiː]) (Khomeyni Shahr, 7 de maig de 1972 (7-05-1972)) és un director de cinema i guionista iranià. Ha rebut diversos reconeixements, entre ells un Globus d'Or i un Premi Óscar per la seva pel·lícula A Separation; a més, el 2012 va ser inclòs dins del llistat de les 100 persones més influents del món d'acord amb la revista Time.

## Trajectòria

Asghar Farhadí és graduat en Teatre, amb un BA en Arts Dramàtiques i un Màster en Direcció a la Universitat de Teheran i la Universitat Tarbiat Modarrés. Farhadí va fer curts de 8 i 16 mil·límetres en la filial de la Societat Iraniana de Joves Cineastes a Isfahan, abans de realitzar obres i guions per a IRIB (la radiotelevisió estatal iraniana). També va dirigir sèries de televisió com Dastan-i yek shahr («Història d'una ciutat») i va co-escriure el guió de Ertefa-i past («Vil altitud», dirigida per Ebrahim Hatamikia). Raghs dar ghobar («Ball en la pols») va ser el seu debut com a cineasta, al que li va seguir l'aclamat Shahr-i ziba («Ciutat bella»). El seu tercer film, Chaharshanbe Suri, va guanyar el premi Hugo d'Or en el Festival Internacional de Cinema de Chicago del 2006. La seva quarta pel·lícula, A propòsit d'Elly va guanyar l'Os de Plata al millor director en el cinquanta-novè Festival Internacional de Cinema de Berlin, a més del premi a la Millor Fotografia en el Festival de Cinema de Tribeca.

## Filmografia com a director

| Any | Títol en anglès | Títol original | Transliteració |
| 2003 | Dancing in the Dust | رقص در غبار | Raghs dar ghobar |
| 2004 | The Beautiful City | شهر زیبا | Shahr-i ziba |
| 2006 | Fireworks Wednesday | چهارشنبه سوری | Chaharshanbe surí |
| 2009 | About Elly | درباره الی | Dar bare-ye Elí |
| 2011 | A Separation | جدایی نادر از سیمین | Yodaí-i Nader az Simín |
| 2013 | The past | Le passé | |
| 2016 | The Salesman | فروشنده | Forushande |
| 2018 | Everybody Knows | Todos lo saben | |

## Sèries de televisió

* Aparteman Farach va Farroj 1998
* Cheshm be rah 1998

## Premis

* Óscar - Millor pel·lícula de parla no anglesa per a Separation (2012).
* Globo d'Or - Millor pel·lícula de parla no anglesa per a Separation (2012).
* Os de Plata - Millor director per a Separation, Festival Internacional de Cinema de Berlín (2011)
* Os de Plata - Millor director per "A propòsit d'Elly", Festival Internacional de Cinema de Berlín (2009)
* Gran Premi del Jurado (al costat de The Time That Remains), millor guió, Àsia Pacific Screen Awards (2009)
* Hugo d'Or Festival Internacional de Cinema de Chicago per Crimson Gold (Tala-ye sorj)(2006)
* The Norwegian Peace Film Award, Festival Internacional de Cinema de Tromsø (2005)
* Grand Prix, Festival Internacional de Cinema de Varsòvia (2004)
* St. George de Plata, Festival Internacional de Cinema de Moscou (2003)
* Millor director, Festival de Cinema d'Àsia i Pacífic (2003)
* Premi al millor guió en el Festival de Cannes (2016)

## Referències

* ↑ Corliss, Richard. «Time 100: The list. Asghar Farhadi» (en anglès). The World's 100 Most Influential People: 2012. Time. [Consulta: 10 octubre 2014].
* ↑ «neshane.com». Arxivat de l'original el 2006-02-10. [Consulta: 28 gener 2017].
* ↑ «Golden Globes: 'A Separation' wins best foreign language film» (en anglès). Los Angeles Times, 15-01-2012. [Consulta: 10 octubre 2014].
* ↑ «The 84th Academy Awards (2012) Nominees and Winners» (en anglès). The Academy of Motion Picture Arts and Sciences, 26-02-2012. [Consulta: 10 octubre 2014].

## Enllaços externs

* Lloc web oficial